జడ్జీలనే బెదిరిస్తారా?.. లాయర్లపై సుప్రీం ఆగ్రహంన్యూఢిల్లీ/లఖనవూ, డిసెంబరు 7: న్యాయస్థానంలో లాయర్లు ఒకరిపై మరొకరు నోరేసుకుని గట్టిగా అరిస్తే ఎంతమాత్రం సహించేదిలేదని సుప్రీంకోర్టు ధర్మాసనం హెచ్చరించింది. సీజే దీపక్ మిశ్రా నేతృత్వంలోని రాజ్యాంగ ధర్మాసనం ఈ మేరకు లాయర్లకు సూటిగా వార్నింగ్ ఇచ్చింది. గత రెండు రోజులుగా వేర్వేరు కేసుల్లో లాయర్ల ప్రవర్తన చాలా ఘోరంగా ఉందని వ్యాఖ్యానించింది. జడ్జీలనే బెదిరించే ధోరణిలో వారు మాట్లాడడాన్ని ఉపేక్షించబోమని ధర్మాసనం స్పష్టం చేసింది. ఇదిలావుండగా, అయోధ్య కేసులో తీర్పును వాయిదా వేయాలంటూ లాయర్ కపిల్ సిబల్ సుప్రీంకోర్టులో వాదించినందున... ఆయన్ని కాంగ్రెస్ పార్టీ నుంచి తొలగించాలని సీనియర్ ముస్లిం కాంగ్రెస్ నేత ఒకరు పార్టీ అధినేత్రిని కోరారు. కాంగ్రెస్ మైనారిటీ విభాగం చైర్మన్ సిరాజ్ మెహ్దీ ఈ మేరకు సోనియాకు లేఖ రాశారు. రాహుల్ గాంధీ ఏకగ్రీవంగా కాంగ్రెస్ అధ్యక్షుడు అవుతున్న సమయంలో సిబల్ చర్య పార్టీకి నష్టం కలిగించేదిగా ఉందని ఆయన అన్నారు.
jadjeelane bediristara?.. laayarlapai supreem aagrahamnyuudillii/lakhanavuu, disembaru 7: nyaayasthaanamlo laayarlu okaripai marokaru noresukuni gattigaa ariste entamaatram sahinchediledani supreenkortu dharmasana heccharinchindi. seeje deepak mishra netrutvamloni raajyaamga dharmasana ee meraku laayarlaku suutigaa warning ichindi. gatha rendu rojulugaa ververu kesullo layarla pravartana chala ghoramgaa undani vyaakhyaaninchindi. jadjeelane bedirinche dhoranilo vaaru matladadanni upekshinchabomani dharmasana spashtam chesindi. idilaavundagaa, ayodhya kesulo teerpunu vaayidaa veyalantu layar kapil sibal supreenkortulo vaadinchinanduna... aayanni congress party nunchi tolaginchaalani seanier muslim congress netha okaru party adhinetrini koraru. congress minority vibhagam chairman siraj mehdi ee meraku soniaku lekha raasaaru. rahul gaandhi ekagreevangaa congress adhyakshudu avutunna samayamlo sibal charya paarteeki nashtam kaliginchedigaa undani aayana annaru.